The Adventures of Sherlock Holmes (TV serija)

***The Adventures of Sherlock Holmes*** je naziv dan adaptaciji priča o Sherlocku Holmesu koje je napravila Granada Television između 1984. i 1994., a prve dvije sezone serijala su i nosile naziv *Pustolovine Sherlocka Holmesa*. Serija je originalno prikazivana na britanskom ITV-u, a Jeremy Brett je igrao ulogu slavnog detektiva. Danas se Brettova interpretacija Holmesa smatra krajnjom scenskom verzijom, ujedno i najrealnijom i najvjerodostojnijom, detektiva, ali ta tema je još uvijek pod diskusijom. Holmesov prijatelj i suradnik doktor John Hamish Watson, koji je portretiran kao tipični pomočnik kakvoga je Holmes želio, je u *Pustolovinama* igran od strane Davida Burkea, no on je otišao iz serije kako bi mogao provesti više vremena sa svojim sinom i suprugom. Burke je kao svoju zamjenu predložio glumca Edwarda Hardwickea, koji je tumačio Watsona od Burkeova odlaska do kraja serijala.

## O seriji

Producent serije je isprva bio Michael Cox, da bi ga kasnije zamijenila June Wyndham Davies. Scenarij za većinu epizoda napisao je John Hawkesworth. Ostali scenaristi su Jeremy Paul, T. R. Bowen i Alan Plater. Istovijetna replika Baker Streeta 221B je napravljena u Granadinom studiju u ulici Quay u Manchesteru. Studio je kasnije postao turistička atrakcija, ali je zatvoren 1999.

Pored Bretta, Burkea i Hardwickea, stalnu glumačku ekipu su sačinjavali Rosalie Williams kao gđa. Hudson i Colin Jeavons kao inspektor Lestrade iz Scotland Yarda. Charles Gray je nekoliko puta glumio Holmesovog brata Mycrofta, dok je Eric Porter igrao Holmesovog životnog neprijatelja profesora Moriartyja.

U seriji je adaptirana 41 od 60 priča o Holmesu koje je napisao Sir Arthur Conan Doyle. Snimljeno je preko 36 sati materijala i pet specijalnih cijelovečernjih epizoda. Snimanje serije je prekinuto poslije smrti Jeremyja Bretta od srčanog udara 1995. god.

## Epizode

***[[The Adventures of Sherlock Holmes]]***

**1984.**
# "A Scandal in Bohemia" – 24. travnja 1984.
# "The Dancing Men" – 1. 5. 1984.
# "The Naval Treaty" – 8. 5. 1984.
# "The Solitary Cyclist" – 15. 5. 1984.
# "The Crooked Man" – 22. 5. 1984.
# "The Speckled Band" – 29. 5. 1984.
# "The Blue Carbuncle" – 5. 6. 1984.

**1985.**
# "The Copper Beeches" – 25. 8. 1985.
# "The Greek Interpreter" – 1. 9. 1985.
# "The Norwood Builder" – 8. 9. 1985.
# "The Resident Patient" – 15. 9. 1985.
# "The Red-Headed League" – 22. 9. 1985.
# "The Final Problem" – 29. 9. 1985.

***[[The Return of Sherlock Holmes]]***

**1986.**
# "The Empty House" – 9. 7. 1986.
# "The Abbey Grange" – 16. 7. 1986.
# "The Musgrave Ritual" – 23. 7. 1986.
# "The Second Stain" – 30. 7. 1986.
# "The Man with the Twisted Lip" – 6. 8. 1986.
# "The Priory School" – 13. 8. 1986.
# "The Six Napoleons" – 20. 8. 1986.

**1987.**
# *[[The Sign of the Four|The Sign of Four]]* – 29. 12. 1987. (cjelovečernja epizoda).

**1988.**
# "The Devil's Foot" – 6. 4. 1988.
# "Silver Blaze" – 13. travnja 1988.
# "Wisteria Lodge" – 20. 4. 1988.
# "The Bruce-Partington Plans" – 27. 4. 1988.
# *[[The Hound of the Baskervilles]]* – 31. 8. 1988. (cjelovečernja epizoda).

***[[The Case-Book of Sherlock Holmes]]***

**1991.**
# "The Disappearance of Lady Frances Carfax" – 21. 2. 1991.
# "Thor Bridge" – 28. 2. 1991.
# "Shoscombe Old Place" – 7. 3. 1991.
# "The Boscombe Valley Mystery" – 14. 3. 1991.
# "The Illustrious Client" – 21. 3. 1991.
# "The Creeping Man" – 28. 3. 1991.

**1992.**
# *The Master Blackmailer* – 2. 1. 1992. (cjelovečernja epizoda; prema priči "The Adventure of Charles Augustus Milverton").

**1993.**
# *The Last Vampyre* – 27. 1. 1993. (cjelovečernja epizoda; prema priči "The Adventure of the Sussex Vampire").
# *The Eligible Bachelor* – 3. 2. 1993. (cjelovečernja epizoda; prema priči "The Adventure of the Noble Bachelor").

***[[The Memoirs of Sherlock Holmes]]***

**1994.**
# "The Three Gables" – 7. 3. 1994.
# "The Dying Detective" – 14. 3. 1994.
# "The Golden Pince-Nez" – 21. 3. 1994.
# "The Red Circle" – 28. 3. 1994.
# "The Mazarin Stone" – 4. 4. 1994.
# "The Cardboard Box" – 11. 4. 1994.

## Reference